
OGRES NOVADA PAŠVALDĪBAS 
IELU, CEĻU UN TRANSPORTA JAUTĀJUMU KOMITEJAS SĒDES PROTOKOLS


	2026. gada 23. jūlijs
Ogrē, Brīvības ielā 33, 3.stāva zālē
	Nr. 5



Sēde sasaukta pulksten. 12.50
Sēdi atklāj pulksten. 15.43 

Sēdi vada:  Ielu, ceļu un transporta jautājumu komitejas priekšsēdētājs Raivis Ūzuls

Sēdi protokolē: Ogres novada pašvaldības Centrālās administrācijas Kancelejas lietvede Elizabete Anna Kurpniece

Piedalās komitejas locekļi: Dace Veiliņa, Andris Krauja, Gints Sīviņš, Raivis Rubīns, Pāvels Kotāns, Jānis Iklāvs, Ilmārs Zemnieks, Atvars Lakstīgala, Artūrs Mangulis, Dzirkstīte Žindiga, Iluta Jansone, Jānis Siliņš, Uldis Skudra, Matīss Mežaks, Kārlis Avotiņš.

Nepiedalās komitejas locekļi: Egils Helmanis – atvaļinājums, Dace Kļaviņa – iemesls nav zināms, Sarmīte Ozoliņa – darbnespējas lapa. 

Piedalās deputāti: Santa Ločmele, Kārlis Ansons, Mariss Martinsons.

Nepiedalās deputāti: Rūdolfs Kudļa – iemesls nav zināms.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Kancelejas vadītāja vietniece Santa Hermane – Kondrova,  Ogres novada Izglītības pārvaldes vadītājs Igors Grigorjevs, Informācijas sistēmu un tehnoloģiju nodaļas datorsistēmu un datortīklu administrators Mikus Liepa, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns.

SĒDES DARBA KĀRTĪBA:
1. Par satiksmes drošības uzlabošanu Rīgas ielas (galvenais autoceļš A6) un Kalna prospekta krustojumā Ogres valstspilsētā.
2. Par saistošo noteikumu “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” projekta un paskaidrojuma raksta publicēšanu sabiedrības viedokļa noskaidrošanai.
1.
 Par satiksmes drošības uzlabošanu Rīgas ielas (galvenais autoceļš A6) un Kalna prospekta krustojumā Ogres valstspilsētā
Lēmuma projekta ziņotājs - Raivis Ūzuls

S. Ločmele interesējas par lēmuma projektā paredzēto darbību finansējumu un lūdz norādīt indikatīvo finansējuma apmēru, finansējuma avotu un budžeta ekonomiskās klasifikācijas kodus.

R. Ūzuls informē, ka līdz domes sēdei ir iespējams sagatavot indikatīvu informāciju par nepieciešamo finansējumu taču, lai nekavētu projekta virzību, priekšdarbi ir jāuzsāk jau tagad.

Sēdes turpinājumā notiek diskusija par lēmuma projektā paredzēto darbību finansējumu, projekta izstrādes secību un iespējamiem satiksmes organizācijas risinājumiem krustojuma drošības uzlabošanai, tostarp luksoforu režīma maiņu, tehniskā projekta nepieciešamību un citiem satiksmes drošības uzlabojumiem līdzīgos krustojumos Ogres pilsētā.
Diskusijā piedalās S. Ločmele, R. Ūzuls, U. Skudra, J. Siliņš, G. Sīviņš un M. Martinsons.

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Ielu, ceļu un transporta jautājumu komiteja NOLEMJ:

Atbalstīt sagatavoto lēmuma projektu un iesniegt izskatīšanai Ogres novada domē.

2.
 Par saistošo noteikumu “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” projekta un paskaidrojuma raksta publicēšanu sabiedrības viedokļa noskaidrošanai
Lēmuma projekta ziņotājs - Igors Grigorjevs

Sagatavots jaunu pašvaldības saistošo noteikumu “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” (turpmāk – Noteikumi) projekts un paskaidrojuma raksts.
Pašreiz spēkā esošie Ogres novada domes 2024. gada 30. maija saistošie noteikumi Nr. 18/2024 “Par braukšanas maksas atvieglojumu izglītojamajiem Ogres novadā” nosaka braukšanas maksas atvieglojumu sabiedriskajā transportā Ogres novada administratīvajā teritorijā esošu vispārējās pamata un vidējās izglītības iestāžu vispārējās pamata un vidējās izglītības programmu izglītojamiem, kuri dzīvesvietu deklarējuši Ogres novada administratīvajā teritorijā, ceļam no izglītojamā deklarētās dzīves vietas Ogres novada administratīvajā teritorijā līdz izglītības iestādei un atpakaļ.
	Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 66. punktu - grozījumu likumprojektu nesagatavo, ja tā normu apjoms pārsniegtu pusi no spēkā esošā likuma normu apjoma. Šādā gadījumā sagatavo jaunu likumprojektu.
Jauno Noteikumu projekta tvērums ir plašāks - tas nosaka ne tikai braukšanas maksas atvieglojumus sabiedriskajā transportā, bet arī pašvaldības organizēto izglītojamo pārvadājumu kārtību un veidu, kādā tiek organizēti un kompensēti izglītojamo pārvadājumi ar personīgo transportlīdzekli. Noteikumu projektā sniegts komplekss skatījums par izglītojamā ceļu no dzīvesvietas līdz izglītības iestādei un atpakaļ.
Noteikumu projekts paredz, ka izglītojamo pārvadājumu sistēma veidojama tā, lai ceļš no izglītojamā deklarētās dzīvesvietas līdz tuvākajai sabiedriskā transporta vai pašvaldības organizēto pārvadājumu pieturai iespēju robežās nepārsniegtu 2 kilometrus 1. - 6. klašu izglītojamajiem un 3 kilometrus 7. - 12. klašu izglītojamajiem. Šāds nosacījums ļauj precizēt sabiedriskā un pašvaldības organizētā transporta pieturu izvietojumu un identificēt gadījums, kad atbalstāmi un kompensējami izglītojamo pārvadājumi ar personīgo transportlīdzekli. Ja sabiedriskā transporta izmaksu kompensācija un pašvaldības organizēti izglītojamo pārvadājumi novadā bijusi ierasta prakse, tad iecerētie izglītojamo pārvadājumi ar personīgo transportlīdzekli ir novadam jauns risinājums.
Noteikumu projekts paredz jaunas institucionālās sadarbības formas kvalitatīva un efektīva izglītojamo pārvadājumu pakalpojuma nodrošināšanai. Sistēmas izveidē, pilnveidē un darba koordinācijā nozīmīgākā loma paredzēta pašvaldības atbildīgai komisijai, kurā iesaistīta gan Ogres novada Izglītības pārvalde un pašvaldības Centrālās administrācijas pārstāvji, gan izglītības iestādes, pilsētu un pagastu pārvaldes. Lēmumi komisijā tiks pieņemti ciešā sasaistē ar katru iesaistīto izglītības iestādi, pilsētas un pagasta pārvaldi, bet ievērojot kopīgas nostādnes.
Noteikumu projekts sniedz iespēju pakāpeniskai pārvadājumu sistēmas digitalizācijai – gan elektronisko pieteikumu un iesniegumu formu izveidei, gan datu analīzei un ģeotelpiskās plānošanas instrumentu pielietošanai, gan sabiedriskā un pašvaldības nodrošinātā transporta lietošanas monitoringam.
Noteikumu darbība plānota jau organizējot un nodrošinot izglītojamo pārvadājumus 2026./27. mācību gadā.
Pašvaldību likuma 4. panta pirmās daļas 4. punkts kā vienu no pašvaldības autonomajām funkcijām nosaka gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. 
 Izglītības likuma 17. panta trešās daļas 14. punkts noteic, ka pašvaldība nodrošina transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu.
	Pašvaldību likuma 46. panta trešā daļa noteic, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

S. Ločmele interesējas, vai saistošajos noteikumos nebūtu jāparedz 100 % braukšanas maksas kompensācijas piemērošana arī skolēnu brīvlaikā un vasarā tiem izglītojamajiem, kuri šajā laikā apmeklē profesionālās ievirzes izglītības nodarbības?

I. Grigorjevs skaidro, ka piedāvātais priekšlikums būtiski paplašinātu pašvaldības finansiālās saistības. Sagatavojot saistošo noteikumu projektu, bija iecere nepalielināt pašvaldības uzņemto saistību apmēru, taču deputāti var lemt par plašāku atbalstu, jo tā ir pašvaldības brīvprātīgi īstenojama funkcija, nevis Izglītības likumā noteikts pienākums.

Sēdes turpinājumā notiek diskusija par braukšanas maksas atvieglojumu piemērošanu izglītojamajiem, kuri apmeklē profesionālās ievirzes un interešu izglītības nodarbības, iespējām nākotnē paplašināt atbalsta saņēmēju loku, kā arī par K. Avotiņa iesniegto priekšlikumu- skolēnu pārvadājumu organizēšanu un atvieglojumu piemērošanu gadījumos, kad vienas ģimenes bērni apmeklē dažādas izglītības iestādes.
Diskusijā piedalās S. Ločmele, I. Grigorjevs, A. Lakstīgala un J. Siliņš, R. Ūzuls, G. Sīviņš.



U. Skudra atstāj zāli no plkst. 16.17 - 16.21.

R. Ūzuls aicina K. Avotiņa priekšlikumu šobrīd nevirzīt uz balsojumu un pie šī jautājuma atgriezties pēc saistošo noteikumu publiskās apspriešanas.

Ņemot vērā minēto un saskaņā ar Pašvaldību likuma 46. panta trešo daļu,

balsojot: ar 16 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Uldis Skudra), "Pret" – nav, "Atturas" – nav, "Nepiedalās" – nav, 
Ielu, ceļu un transporta jautājumu komiteja NOLEMJ:

1. Nodot saistošo noteikumu “Par izglītojamo braukšanas maksas atvieglojumiem, izdevumu kompensāciju un pārvadājumu kārtību Ogres novadā” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai rakstiski, iesniedzot to Ogres novada Valsts un pašvaldības vienotajos klientu apkalpošanas centros vai apvienības pārvaldēs.
4. Uzdot saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.


Sēdi slēdz pulksten 16.25

	Sēdi vadīja, Ielu, ceļu un transporta jautājumu komitejas
priekšsēdētājs

Protokolēja, Kancelejas lietvede
	             
Raivis Ūzuls

Elizabete Anna Kurpniece

